என். கே. மேனன்

**என். கே. மேனன்** (ஆங்கிலம்; மலாய்: *N.K. Menon*) (1895–1979) என்பவர் மலேசிய அரசியல்வாதி; மருத்துவர் ஆவார். இவர் 1954 முதல் 1959 வரை பினாங்கு மாநில சட்டமன்றத்தில் **ஜெலுத்தோங்** சட்டமன்றத் தொகுதியின் சட்டமன்ற உறுப்பினர் ஆவார். ஜெலுத்தோங் பகுதியின் தொடக்கக் கால அரசியல் வரலாற்றில் முன்னோடியாக விளங்கியவர்; மற்றும் பினாங்கு மாநில மஇகா கட்சியின் (**MIC**) முன்னோடி மூத்த தலைவர்களில் ஒருவர் என அறியப்படுகிறார். 

பிரித்தானிய முதலாளிகளால் மலாயா இந்தியத் தொழிலாளர்கள் சுரண்டப்படுவதை எதிர்த்து குரல் கொடுத்து வந்த்தவர் என இன்றும் மலேசியாவில் அறியப்படுகிறார். இவர் மலாயா தீவிரவாதக் கட்சியின் (*Malayan Malay National Party*) நிறுவனராகவும் நன்கு அறியப்படுகிறார். இவர் 1951-ஆம் ஆண்டில் அந்தக் கட்சியை உருவாக்கினார்..

1954–1955 மலாயா மாநில மற்றும் குடியேற்ற மன்றத் தேர்தல்களில் (*Malayan State and Settlement Council Elections*) மலாயா கூட்டணியின் சார்பில் பங்கெடுத்துக் கொண்டார்.   

இவர் 1940-ஆம் ஆண்டுகளில் இந்தியத் தேசிய இராணுவத்தில் தீவிரமாக ஈடுபட்டவர் ஆவார். 

## தொடக்க கால வாழ்க்கை
டாக்டர் என்.கே. மேனன், இந்தியாவின் மலபாரில் பி.கே. நம்பியார் (*P. K. Nambyar*) என்பவருக்கு மகனாகப் பிறந்தார். பி.கே. நம்பியார் நீரிணைக்  குடியேற்ற மன்றத்தின் உறுப்பினராகப் பதவி வகித்தார். என். கே. மேனன் பினாங்கிலுள்ள புனித சேவியர் கல்விக் கழகத்தில் கல்வி பயின்றார். மேலும், எடின்பரோ பல்கலைக்கழகம், ஜெர்மனியிலுள்ள டியூபிங்கன் பல்கலைக்கழகம் (*University of Tübingen*) மற்றும் சென்னைப் பல்கலைக்கழக மருத்துவக் கல்லூரி ஆகியவற்றில் தமது மருத்துவப் பயிற்சியைப் பெற்றார். 

அவர் 1926-இல் பினாங்கில் தனது தனியார் மருத்துவ சேவையைத் தொடங்கினார். 1940-களில், இந்தியத் தேசிய இராணுவத்தின் மிதவாத அணுகுமுறையை எதிர்த்த தீவிர இந்திய தேசியவாதிகளால் ஈர்க்கப்பட்டு இந்தியத் தேசிய இராணுவத்தில் (**INA**) தீவிரமாக ஈடுபட்டார். 

## வாழ்க்கை
பினாங்கில் நீரிணைக் குடியேற்ற மன்ற உறுப்பினராகவும், குடியேற்ற மன்ற நிர்வாகக் குழுவின் உறுப்பினராகவும், அவர் இந்திய சமூகத்திற்கும், பினாங்கு மக்களுக்கும் சிறப்பான முறையில் சேவை செய்தார். கல்விக்கான நீரிணைக் குடியேற்ற மன்றக் குழுவின் தலைவராக, பினாங்கு மாநிலத்தில் உள்ள ஆங்கில மொழி மற்றும் தமிழ் மொழிப் பள்ளிகளுக்கு சேவை செய்வதில் குறிப்பிடத்தக்க பங்கை வகித்தார். 

1955-1956-ஆம் ஆண்டுகளில் மலாயாவின் பிரித்தானிய மருத்துவ சங்கத்தின் (*British Medical Association of Malaya*) தலைவராகப் பொறுப்பு வகித்தார். வெவ்வேறு காலங்களில் அவர் வடக்கு மலாயா கேரள சமாஜம் (*North Malaya Kerala Samajam*) மற்றும் மலேசிய-ஜெர்மன் சங்கத்தின் தலைவராகவும் பணியாற்றினார்.

## பொது
தற்போதைய மலேசிய மக்களவையில் இடம் பெற்றுள்ள நவீன ஜெலுத்தோங் மக்களவைத் தொகுதி (**P050**), 1974-ஆம் ஆண்டில்தான் முறையாக உருவாக்கப்பட்டது. "ஜெலுத்தோங்" தொகுதி, 1950-ஆம் ஆண்டுகளில், நீரிணை குடியேற்றங்களின் குடியேற்றவிய நிர்வாகக் கட்டமைப்பிற்குள் ஒரு மாநில அளவிலான சட்டமன்றத் தொகுதியாக இருந்தது.

## மேலும் காண்க
* ஜெலுத்தோங்
* ஜெலுத்தோங் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Hussain, M. (1987). *Membangun demokrasi: Pilihanraya di Malaysia*. Kuala Lumpur: Karya Bistari.
*Ibnu, H. (1993). *PAS kuasai Malaysia?: 1950-2000 sejarah kebangkitan dan masa depan*. Kuala Lumpur: GG Edar.

## வெளி இணைப்புகள்

பகுப்பு:1895 பிறப்புகள்
பகுப்பு:1979 இறப்புகள்
பகுப்பு:பினாங்கு மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்